Document ID: 31980L1099

NEUVOSTON DIREKTIIVI,
annettu 11 päivänä marraskuuta 1980,
direktiivin 72/461/ETY muuttamisesta swine vesicular -taudin ja klassisen sikaruton osalta (80/1099/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
direktiivissä 72/461/ETY(), sellaisena kuin se on viimeksi muutettuna direktiivillä 80/213/ETY(), säädetään terveyttä koskevista vaatimuksista, jotka lihan tuotannossa käytettävien eläinten on täytettävä,
swine vesicular -taudin esiintyminen yhteisössä on vaarana yhteisön sikakannalle; sen vuoksi olisi toteutettava toimenpiteet sen varmistamiseksi, että tauti ei leviä tuoreen sianlihan kaupan yhteydessä, ja
tietyissä yhteisön osissa yhä esiintyvä klassinen sikarutto on vaarana sikakannalle niissä jäsenvaltioissa, jotka ovat taudista vapaita; siksi näille jäsenvaltioille olisi annettava oikeus toteuttaa lisätoimenpiteet taudin leviämisen estämiseksi kaupankäynnin yhteydessä, kunnes klassinen sikarutto on hävitetty niistä yhteisön osista, joissa sitä vielä esiintyy,
ON ANTANUT TÄMÄN DIREKTIIVIN:
1 artikla
Muutetaan direktiiviä 72/461/ETY 1 päivästä marraskuuta 1980 alkaen seuraavasti:
a)
lisätään 3 artiklan b ja c kohdassa sanojen "sikarutto" ja "tai Teschenin tauti" väliin sanat "swine vesicular -tauti";
b)
poistetaan 13 artiklan toinen kohta;
c)
lisätään seuraava artikla:
"13 a artikla
1. Jäsenvaltiot, jotka käyttävät direktiivissä 80/218/ETY säädettyä oikeutta ja ovat virallisesti sikarutosta vapaita, eivät saa estää tuoreen lihan tuontia alueelleen toisesta jäsenvaltiosta, jos tällainen liha on peräisin:
ii) sioista, jotka täyttävät direktiivin 64/432/ETY 4 c artiklan 1 kohdassa säädetyt vaatimukset, tai
ii) rokottamattomista sioista, jotka on kasvatettu virallisesti sikarutosta vapailla tiloilla jäsenvaltion alueen osassa, joka muodostuu kokonaan sikarutosta vapaasta alueesta tai useista vierekkäisistä sikarutosta vapaista alueista, ja on teurastettu tässä jäsenvaltion alueen osassa,
ja, jos mainitun 4 c artiklan 1 kohdan b alakohta on sovellettavissa tai jos edellä oleva ii alakohta on sovellettavissa, liha on peräisin sioista, jotka on teurastettu teurastamoissa, joissa rokotettuja sikoja joko ei ole teurastettu tai ne on teurastettu eri aikaan tai erillisessä paikassa, edellyttäen, että jälkimmäisissä tapauksissa on käytetty lihan erillisvarastointia.
2. Neuvosto laatii yksimielisesti komission ehdotuksesta luettelon sikarutosta vapaista 1 kohdan ii alakohdassa tarkoitetuista jäsenvaltioista ja alueiden osista kolmen kuukauden kuluessa siitä, kun ehdotus tuli neuvostossa vireille.
Yhden tai usean epitsoottisesti toisiinsa liittyvän, maantieteellisesti rajoitetulla alueella ilmaantuvan sikaruton puhkeamisen vuoksi komissio peruuttaa väliaikaisesti tämän aseman 15 päivän määräajaksi, edellä sanotun kuitenkaan rajoittamatta mahdollisuutta soveltaa 8 artiklaa.
Kyseisen määräajan kuluessa voidaan 9 artiklassa säädettyä menettelyä noudattaen päättää joko kyseisen alueen osan aseman uudelleen vahvistamisesta tai sen peruuttamisesta.
Kun on kyse peruuttamisesta, alueen osalle voidaan myöntää kyseinen asema uudestaan saman menettelyn mukaisesti vasta seuraavien määräaikojen kuluttua:
P kolme kuukautta, jos ei ole lainkaan rokotettu,
P kuusi kuukautta, jos on rokotettu."
2 artikla
1. Neuvosto tarkastelee komission ennen 31 päivää joulukuuta 1982 antamien ehdotusten perusteella uudelleen yhteisön sisäistä rokotetuista sioista peräisin olevan tuoreen lihan kauppaa koskevaa ongelmaa, erityisesti direktiivin 72/461/ETY 13 a artiklan 1 kohdassa tarkoitetun lihan käsittelyä erikseen teurastamoissa.
2. Direktiivin 72/461/ETY 13 a artiklaa sovelletaan 31 päivään joulukuuta 1985 saakka.
Komissio antaa 1 päivään heinäkuuta 1985 mennessä neuvostolle kertomuksen tilanteen kehittymisestä, etenkin kaupan osalta sekä tekee aiheelliset sikaruttoa koskevat ehdotukset.
Neuvosto tekee päätöksen näistä ehdotuksista viimeistään 31 päivänä joulukuuta 1985.
3 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1981, ja niiden on ilmoitettava tästä komissiolle viipymättä.
Siihen asti kunnes jäsenvaltiot voivat noudattaa tätä direktiiviä, ja enintään 1 päivään heinäkuuta 1981 asti, Tanska, Irlanti ja Yhdistynyt kuningaskunta saavat pitää voimassa sikarutolta suojautumiseen liittyvät kansalliset säädöksensä, jotka koskevat tuoreen sianlihan tuontia niiden alueelle, ottaen huomioon perustamissopimuksen yleiset määräykset.
4 artikla
Tämä direktiivi on osoitettu kaikille jäsenvaltioille.
Tehty Brysselissä 11 päivänä marraskuuta 1980.

Labels: 0
3
17
6